Diari Oficial de la Generalitat Valenciana


Sumari del DOGV 8837, del 17-06-2020 (2020/4119)

Acceptació de l'encàrrec de gestió efectuada pel Ple de l'Ajuntament de Sant Vicent del Raspeig, en la sessió de data 26 de febrer de 2020, en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació de tributs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8837

Data del DOGV
:   17-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4119


Data del document
:   04-06-2020

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de l'encàrrec de gestió efectuada pel Ple de l'Ajuntament de Sant Vicent del Raspeig, en la sessió de data 26 de febrer de 2020, en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació de tributs. [2020/4119]  
En compliment del que es disposa en l'article 11 de la Llei 40/2015, de règim jurídic del sector públic, es publica l'acceptació, mitjançant el Decret número 1876, de data 29 de maig de 2020, del president de la Diputació Provincial, de l'encàrrec de gestió efectuat pel Ple de l'Ajuntament de Sant Vicent del Raspeig, en la sessió de data 26 de febrer de 2020, amb l'abast, condicions generals i contingut establits en l'acord per a la delegació i encàrrec en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple provincial de data 3 d'octubre de 2013 (BOP 201, 22.10.2013, i el DOGV 7139, 25.10.2013).  
  
Tributs i altres ingressos de dret públic per als quals s'encarrega a la Diputació Provincial d'Alacant les activitats de caràcter material, tècnic o de serveis, que a continuació es detallen.  
  
Sant Vicent del Raspeig  
Autoliquidacions de gestió municipal.  
  
Aquest encàrrec realitzat a favor de la Diputació Provincial pel municipi de Sant Vicent del Raspeig, farà efecte des del dia de la publicació en el Butlletí Oficial de la Província i estarà vigent fins a la finalització del cinqué any, a comptar del següent al de l'entrada en vigor, i quedarà tàcitament prorrogat per períodes de cinc anys si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos respecte de la finalització o de la de qualsevol dels períodes de pròrroga.  
  
  
Alacant, 4 de juny de 2020.- El president: Carlos Mazón Guixot. La secretària general: Amparo Koninckx Frasquet.